armvectores/hy_wikipedia_2023 huggingface dataset:
Զաստավկի

Զաստավկի (ուկրաիներեն՝ Заставки), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Զաստավկի գյուղում բնակվում էր 626 մարդ։ Բնակավայրը զբաղեցնում է 1791 կմ² տարածք։ Բնակչության խտությունը կազմում էր 349,53 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Dope Hat

«Dope Hat» (անգլ.՝ «Թմրեցնող գլխարկ»), ամերիկյան Marilyn Manson խմբի պրոմո-սինգլն է իրենց առաջին՝ «Portrait of an American Family» ալբոմից։ Երգը ձայնագրվել է 1993 թվականին և առաջին անգամ թողարկվել «The Family Jams» դեմո-աուդիոկասսետի կազմում։ Երգը նաև թողարկվել է «Smells Like Children» ռեմիքսների մինիալբոմում։ Նկարվել է տեսահոլովակ, որի ռեժիսորն է Թոն Սթերնը։ Տեսահոլովակի սյուժեն վերցված է «Վիլլի Վոնկան և շոկոլադի ֆաբրիկան» ֆիլմի հիման վրա։


== Երգացանկ ==
«Dope Hat» (LP Version) - 4։18
«Diary of a Dope Fiend» (EP Version) - 5։57
«Dance of the Dope Hats» (Remix) - 4։37


== Արտաքին հղումներ ==
Տեսահոլովակը Youtube կայքում
Սինգլը Discogs կայքում(անգլ.)
Dope Hat MansonWiki(անգլ.)
Լելապեռե

Լելապեռե (էստ․՝ Lellapere), գյուղ Էստոնիայի Ռապլամաա նահանգի Կեհտնա շրջանում։
2011 թվականի տվյալներով գյուղում բնակվում էր 41 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պոկյու

Պոկյու (ռուս.՝ Покъю), գետ Ռուսաստանում, հոսում է Կոմի Հանրապետությունով, Արխանգելսկի մարզով։ Գետաբերանը գտնվում է Վիմ գետի աջ ափին՝ 351 կմ հեռավորության վրա։ Գետի երկարությունը կազմում է 74 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած Սիկտիվկար քաղաքից մինչև ակունք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200212103000020718
Կոդը ըստ հիդրոլոգիական հետազոտության (ՌԴ) — 103002071
Ավազանի կոդը — 03.02.02.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Պալաու սատոր

Պալաու սատոր (իսպ.՝ Palau-sator), մունիցիպալիտետ Իսպանիայում։ Գտնվում է Ժիռոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Բաշ Էմպորդա շրջանում։ Տարածքը կազմում է 12,4 կմ2։ Բնակչությունը՝ 290 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Página web del Ayuntamiento de Palau-sator
Información del Instituto de Estadística de Cataluña
Սանկտ Մորից

Սանկտ Մորից (գերմ.՝ St. Moritz, ֆր.՝ Saint-Maurice, իտալերեն՝ San Maurizio), կոմունա, առողջավայր Շվեյցարիայում։ Գտնվում է Գրաուբյունդեն կանտոնում` համանուն լճի ափին։ Մտնում է Մալոյա շրջանի մեջ։ Բնակչությունը 5.119 մարդ է (2006)։ Պաշտոնական կոդ` 3787։
1928 և 1948 թվականներին Սանկտ Մորիցը եղել է Ձմեռային օլիմպիական խաղերի մայրաքաղաք։


== Պատմություն ==
Քաղաքն առաջին անգամ հիշատակվել է 1137 թվականին։ Քաղաքի անվանումը հետագայում ստացավ գերմանական ձև և հնչողություն, սակայն կապը սուրբ Մավրիկիոսի հետ, միևնույն է, պահպանվեց։


== Ձմեռային սպորտ ==
1928 և 1948 թվականներին Սանկտ Մորիցում անվկացվել են ձմեռային օլիմպիական խաղեր։ Բացի նրանից` օլիմպիական խաղերը կրկնակի հյուրընկալել են Ինսբրուքը և Լեյք Փլեսիդը։
1934, 1974, 2003 և 2017 թվականներին Սանկտ Մորիցում անցկացվել են լեռնադահուկային մարզաձևից աշխարհի առաջնությունները։ Ամեն տարի այստեղ կազմակերպվում են լեռնադահուկային մարզաձևի աշխարհի գավաթի առաջնությունները։
Սանկտ Մորիցը բոբսլեյի հայրենիքն է համարվում։ Այստեղ կազմակերպվում են բոբսլեյի, սահնակային սպորտի և սկելետոնի մրցաշարեր։ Ի տարբերություն համանման խոշոր այլ կենտրոնների` սահուղին այստեղ բնական է և ամեն ձմեռ կրկին ձևավորվում է։


== Տրանսպորտ ==
Կոմունան Բեռնի էլեկտրական երկաթուղով կապված է Բեռնինա լեռնանցքին։ Ալբուլա երկաթգծով կապված է Կուր քաղաքին` Գրաուբյունդեն կանտոնի մայրաքաղաքին, իսկ Էնգադինյան երկաթուղով` Վերին և Ներքին Էնգադինի բնակավայրերին։


=== Նշանավոր բնակիչներ ===
Վացլավ Նիժինսկի - ծագումով լեհ ռուս պարող, խորեոգրաֆ


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
Սանկտ Մորիցի և Ալպերի ինտերակտիվ տեսարան
Գավալճյան

Գավալճյան, հայկական ազգանուն։


== Ազգանունը կրողներ ==
Խաչիկ Գավալճյան (1885-1943), բանաստեղծ։


== Տես նաև ==
Գավալջյան


== Ծանոթագրություններ ==
Անտրացիտ (այլ կիրառումներ)

Անտրացիտ, կարող է վերաբերել՝

Անտրացիտ - առավել փոխակերպված (մետամորֆացված) հանածո-հումուսային ածուխ
Անտրացիտ - քաղաք Ուկրաինայի Լուգանսկի մարզի Անտրացիտի շրջանում, մարզային նշանակության քաղաք, շրջկենտրոն
Հունիսի 30

Հունիսի 30, տարվա 181-րդ (նահանջ տարիներին՝ 182-րդ) օրն է։

Տարվա ավարտին մնում է 184 օր։


== Դեպքեր ==
1894 - Բացվեց Լոնդոնի Թաուեր բացովի կամուրջը։
1905 - Ալբերտ Այնշտայնը հրապարակեց Հարաբերականության հատուկ տեսությունը։
1908 - Ընկավ հայտնի Տունգուսյան երկնաքարը։
1960 - Կոնգոյի Դեմոկրատական Հանրապետությունը անկախացավ Բելգիայից։
1972 - Առաջին անգամ կիրառվեց կոորդինացիոն վայրկյանը։


== Ծնունդներ ==
1895 - Ռուբեն Յոլյան, հայ վիրաբույժ (մահ. 1955)
1922 - Ժակ Իխմալյան, հայ նկարիչ, լրագրող (մահ. 1978)
1925 - Ֆիլիպ Ժակոտե, շվեյցարացի բանաստեղծ, արձակագիր, թարգմանիչ
1954 - Սերժ Սարգսյան, Հայաստանի երրորդ նախագահ
1966 - Մայք Թայսոն, ամերիկացի հայտնի բռնցքամարտիկ
1994 - Արմեն Հովհաննիսյան (զինվորական) (մահ. 2014)


== Մահեր ==
1944 - Համբարձում Խաչանյան, թատրոնի և կինոյի հայ դերասան


== Տոներ ==
Հայկազ Ազիզբեկյան

Հայկազ Հարությունի Ազիզբեկյան (նոյեմբերի 29, դեկտեմբերի 11, 1914(1914-12-11) - հուլիսի 2, 1991(1991-07-02), Երևան, Հայկական ԽՍՀ, ԽՍՀՄ), հայ պատմաբան։ Պատմական գիտությունների դոկտոր (1970), պրոֆեսոր (1976)։ Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։


== Գործունեություն ==
Ավարտել է Երևանի պետական համալսարանի պատմության ֆակուլտետը (1944)։ 1944 թվականից վարել է կուսակցական տարբեր աշխատանքներ։ 1968 թվականից աշխատել է ՀԽՍՀ ԳԱ պատմության ինստիտուտում։
Աշխատանքները վերաբերում են ՀԽՍՀ էներգետիկայի, էլեկտրատեխնիկական արդյունաբերության զարգացման պատմության հարցերին։


== Երկեր ==
Սովետական Հայաստանի էլեկտրատեխնիկական արդյունաբերության պատմությունից, Երևան, 1978։
Բուրիկազգանովո

Բուրիկազգանովո (ռուս.՝ Буриказганово, բաշկիրերեն՝ Бүреҡаҙған), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 845 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիտալիկ Աբրահամյան

Վիտալիկ Աբրահամյան (17 փետրվարի, 1951, Կարմիր Շուկա, Մարտունու շրջան - 31 օգոստոսի, 1992, Հադրութ), հայ ազատամարտիկ, Արցախյան ազատամարտի մասնակից։


== Կենսագրություն ==
Վիտալիկ Աբրահամյանը ծնվել է 1951 թ. փետրվարի 17-ին Մարտունու շրջանի Կարմիր Շուկա ավանում։ Ավարտել է Հադրութի Մ.Մանվելյանի անվան միջնակարգ դպրոցը։ Ծառայել է Խորհրդային բանակում։ Զորացրվելուց հետո զինվորական, ապա կուսակցական բարձրագույն կրթություն է ստացել Մոսկվայում, որպես կադրային զինվորական երկար տարիներ ծառայել է Խորհրդային բանակում։
1992 թ. տեղափոխվել է հայրենիք, մասնակցել պաշտպանական մարտերին։ Զոհվել է 1992 թ. օգոստոսի 31-ին
Հադրութում։ Հետմահու պարգևատրվել է «Մարտական ծառայություն» մեդալով։ Ամուսնացած էր, ունի երկու դուստր։ Հանգչում է Թաղասեռ գյուղի գերեզմանատանը։


== Ծանոթագրություններ ==
Ռենատո Արապի

Ռենատո Արապի (ալբ․՝ Renato Arapi, սեպտեմբերի 28, 1986(1986-09-28) կամ օգոստոսի 28, 1986(1986-08-28), Դուրրաս, Ալբանիա), ալբանացի ֆուտբոլիստ, որ խաղում է պաշտպանի դիրքում։ Հանդես է գալիս թուրքական «Բոլուսպոր» ակումբում։


== Ակումբային կարիերա ==
Ռենատո Արապին իր պրոֆեսիոնալ ֆուտբոլային կարիերան սկսել է 2003 թվականին Տիրանայի «Դինամո» ակումբում։ Նույն թվականի մայիսի 3-ին կատարել է իր նորամուտը Ալբանիայի սուպերլիգայում՝ մասնակցելով «Տեուտա» ակումբի դեմ խաղին։ 2003/04 մրցաշրջանում Արապին վարձավճարային հիմունքներով տեղափոխվել է ալբանական Առաջին դիվիզիոնի «Էրզենի» ակումբ, բա չի կարողացել ընդգրկվել հիմնական կազմում։ 2005 թվականի ամռանը տեղափոխվել է «Բեսա» ակումբ, որը վերադարձել էր ալբանական Սուպերլիգա։ Այս ակումբում Արապին կարողացել է արագ դառնալ առաջատար խաղացողներից մեկը՝ իր ներդրումն ունենալով «Բեսա» ակումբի երկու հաղթանակներում Ալբանիայի գավաթի խաղարկություններում։ 2008 թվականն ու հաջորդ տարվա առաջին կեսը Արապին վարձավճարային հիմունքներով անցկացրել է դանիական Առաջին դիվիզիոնի «Սիլկեբորգ» ակումբում։ 2009/2010 մրցաշրջանի առաջին կեսը նա նույնպես վարձավճարային հիմունքներով խաղացել է ալբանական Սուպերլիգայի «Շկումբինի» ակումբում։
2011 թվականի սկզբին Ռենատո Արապին դարձել է «Սկենդերբեու» ակումբի խաղացող, որի կազմում 6 անգամ անընդմեջ հաղթել է Ալբանիայի առաջնությունում և երկու անգամ նվաճել երկրի սուպերգավաթը։ 2016 թվականի հունիսի 17-ին Արապին մեկամյա պայմանագիր է կնքել «Պարտիզանի» ակումբի հետ։


== Կարիերան հավաքականում ==
Ռենատո Արապին կատարել է իր նորամուտը Ալբանիայի հավաքականում՝ 2011 թվականի հուլիսի 20-ին տեղի ունեցած Արգենտինայի հավաքականի դեմ ընկերական խաղի 81-րդ րոպեին փոխարինելով պաշտպան Էնդրիտ Վրապիին։


== Ելույթների վիճակագրություն ==


=== Հավաքականում ===
Ընդհանուր՝ 4 խաղ / 0 գոլ


== Ձեռքբերումներ ==
 «Բեսա»

Ալբանիայի գավաթի դափնեկիր (2) – 2006/07, 2009/10 «Սկենդերբեու»

Ալբանիայի չեմպիոն (6) – 2010/11, 2011/12, 2012/13, 2013/14, 2014/15, 2015/16
Ալբանիայի սուպերգավաթի դափնեկիր (2) – 2013, 2014


== Ծանոթագրություններ ==


== Արտաքին հղումներ ==
Վիճակագրությունը National Football Teams կայքում(անգլ.)Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Նադեժդա Պետրենկո

Նադեժդա Իվանովնա Պետրենկո (մայիսի 30, 1930(1930-05-30), Պուշկարևկա (Դնեպրոպետրովսկի մարզ), Վերխնեդնեպրովսկի շրջան, Դնեպրոպետրովսկի շրջան, Ուկրաինական ԽՍՀ, ԽՍՀՄ - սեպտեմբերի 27, 2005(2005-09-27), Սիմֆերոպոլ, Ուկրաինա), խորհրդային ուկրաինացի քանդակագործ և մանկավարժ։ Աշխատել է ամուսնու՝ Վլադիմիր Պետրենկոյի հետ համահեղինակությամբ։ Նրանց ստեղծագործություններից շատերը Ռուսաստանի մշակութային ժառանգության օբյեկտներ են։


== Կենսագրություն ==
Ծնվել է 1930 թվականի մայիսի 30-ին Դնեպրոպետրովսկի մարզի Պուշկարևկա գյուղում։ 1953 թվականին ավարտել է Դնեպրոպետրովսկի գեղարվեստի ուսումնարանը, 1960 թվականին՝ Խարկովի գեղարվեստի ինստիտուտը։ Մասնագիտությամբ եղել է մանկավարժ։ Աշխատել է հաստոցային և մոնումենտալ քանդակագործության ժանրում։ 1961 թվականից մասնակցել է հանրապետական,  ​​1960 թվականից՝ համամիութենական ցուցահանդեսների։ Քանդակագործություն է դասավանդել Ղրիմի Ն. Ս. Սամոկիշի անվան գեղարվեստի ուսումնարանում։ Բնակվել է Սիմֆերոպոլում՝ Գորկու փողոցում։ Մահացել է 2005 թվականի սեպտեմբերի 27-ին։
Ամուսինը՝ Պետրենկո Վլադիմիր Վասիլևիչը (1926-2008), եղել է նկարիչ և քանդակագործ, մի շարք աշխատանքներ ստեղծել են համահեղինակությամբ։


== Ստեղծագործություններ ==
«Երախտապարտ հետնորդներ» (1961),
«Հեռակայող ուսանողուհին»,
«Մայրություն»,
«Այծյամներ» (1967),
Խորհրդային Միության ութ հերոսների հուշահամալիրը։ Քանդակագործներ՝ Վլադիմիր Պետրենկո, Նադեժդա Պետրենկո, ճարտարապետ՝ Ա. Մ. Կրամարենկո, Գերոյսկոե, Ռուսաստանի Դաշնության ժողովուրդների տարածաշրջանային նշանակության մշակութային ժառանգության օբյեկտ, գրանցման № 911710884000005,
Դմիտրի Ուլյանովի հուշարձանը (քանդակագործներ՝ Վլադիմիր Պետրենկո և Նադեժդա Պետրենկո, ճարտարապետ՝ Է. Վ. Պոպով, բացվել է 1971 թվականի ապրիլի 30-ին) Սիմֆերոպոլ, Ժելյաբովի փողոց, պուրակ, Ռուսաստանի Դաշնության ժողովուրդների տարածաշրջանային նշանակության մշակութային ժառանգության օբյեկտ, գրանցման № 911710884000005։


== Պատկերասրահ ==

		


== Ծանոթագրություններ ==
Արթուր Մարտիրոսյան (ոստիկան)

Արթուր Արտավազդի Մարտիրոսյան (ապրիլի 26, 1976(1976-04-26), Լենինական, Հայկական ԽՍՀ, ԽՍՀՄ), պետական գործիչ, Հայաստանի Հանրապետության ոստիկանության պետի տեղակալ, ոստիկանության գնդապետ։


== Կենսագրություն ==
Արթուր Մարտիրոսյանը 2000 թվականին ավարտելով ՀՀ ՆԳՆ բարձրագույն դպրոցը նշանակվել Շիրակի մարզային ՆԳ վարչության Ախուրյանի ՆԳ բաժնի քրեական հետախուզության բաժանմունքի օպերլիազորի, որից հետո հետախուզության գծով օպերլիազորի պաշտոնին, ապա՝ 2010-2011 Ախուրյանի ՆԳ բաժնի քրեական հետախուզության բաժանմունքի պետ։
2011-ից 2012 թվականներին՝ Շիրակի մարզային վարչության Գյումրիի բաժնի քրեական հետախուզության բաժանմունքի պետ։
2012-ից 2014 թվականներին՝ Շիրակի մարզային վարչության Գյումրիի բաժնի պետի օպերատիվ գծով տեղակալ։
2014-ից 2015 թվականներին՝ Արմավիրի մարզային վարչության Արմավիրի բաժնի պետի անձակազմի գծով տեղակալ։
2015-ից 2016 թվականներին՝ Շիրակի մարզային վարչության Գյումրի քաղաքի Մուշի բաժնի պետի օպերատիվ գծով տեղակալ։
2016-ից 2018 թվականներին՝ Շիրակի մարզային վարչության Գյումրի քաղաքի Մուշի բաժնի պետ։
2018 թվականին՝ Արմավիրի մարզային վարչության պետի ծառայության գծով տեղակալ։
2018 թվականին՝ Շիրակի մարզային վարչության Գյումրի քաղաքի Մուշի բաժնի պետ։
2018-ից 2019 թվականներին՝ Կազմակերպված հանցավորության դեմ պայքարի գլխավոր վարչության պետի 1-ին տեղակալ (2019 թվականի օգոստոսի 27-ից կատարում է գլխավոր վարչության պետի պարտականությունները)։
Հայաստանի Հանրապետության նախագահի 2019 թվականի նոյեմբերի 27-ի հրամանագրով նշանակվել է Հայաստանի Հանրապետության ոստիկանության պետի տեղակալի պաշտոնին։
Պարգևատրվել է մի շարք գերատեսչական մեդալներով և կրծքանշաններով։
Ամուսնացած է, ունի երկու դուստր։


== Ծանոթագրություններ ==
Բոսնիա և Հերցեգովինայի ֆուտբոլային միություն

Բոսնիա և Հերցեգովինայի ֆուտբոլային միություն (բոս․՝ Nogometni/Fudbalski Savez Bosne i Hercegovine), Բոսնիա և Հերցեգովինայում ֆուտբոլի վերահսկողություն և կառավարում իրականացնող կազմակերպություն։ Գտնվում է Սարաևոյում։ Բոսնիա և Հերցեգովինայի ֆուտբոլային միությունը հիմնադրվել է 1992 թվականին, ՖԻՖԱ-ին անդամակցել է 1996 թվականին, իսկ ՈՒԵՖԱ-ին՝ 1998 թվականին։ Միությունը կազմակերպում և կառավարում է ֆուտբոլի ազգային հավաքականները (արական, իգական, երիտասարդական)։ Միության հովանու ներքո անցկացվում են Բոսնիայի և Հերցեգովինայի տղամարդկանց և կանանց առաջնությունները, ինչպես նաև բազմաթիվ այլ մրցումներ։


== Որակազրկում ՖԻՖԱ-ից և ՈՒԵՖԱ-ից ==
2011 թվականի ապրիլի 1-ին Բոսնիայի և Հերցեգովինայի ֆուտբոլային միությունը հեռացվել էր ՖԻՖԱ-ի և ՈՒԵՖԱ-ի կազմից իրենց կանոնադրության պահանջներին չհամապատասխանելու համար, որը բոսնիացիներին հանձնարարվել էր 2011 թվականի մարտի 31-ից ոչ ուշ փոխել 2010 թվականի հոկտեմբերի 4-ի (ՈՒԵՖԱ) և 2010 թվականի հոկտեմբերի 28-ի (ՖԻՖԱ)։ Միությունից պահանջվում է իշխող խորհրդի փոխարեն իր համար ընտրել մեկ գլուխ, որն ընտրվում է էթնիկ հատկանիշով (սերբ, բոսնիացի և  խորվաթ)։ 2011 թվականի մարտի 29-ին Սարաևոյի գլխավոր ասամբլեայում միությունը քվորում չէր հավաքել կանոնադրության մեջ փոփոխություններ կատարելու համար, քանի որ փոփոխությունների օգտին քվեարկել է 54 պատվիրակներից միայն 22-ը։ Մինչև որակազրկումը չեղյալ հայտարարելը Բոսնիայի հավաքականները, ակումբները, դատավորները և պաշտոնատար անձինք իրավունք չունեին մասնակցել միջազգային խաղերին։
Մայիսի 26-ին Սարաևոյում հաստատվեց միության նոր կանոնադրությունը, որից հետո մայիսի 28-ին Լոնդոնում ՈՒԵՖԱ-ի արտակարգ իրավիճակների աշխատանքային խումբը հանեց իր որակազրկումը, իսկ Ցյուրիխում կայացած հանդիպման ժամանակ ՖԻՖԱ-ի գործադիր կոմիտեն նույնպես որոշում կայացրեց ԲՀՖՄ-ը վերադարձնել իր շարքերը։


== Ծանոթագրություններ ==


== Արտաքին հղումներ ==
Официальный сайт(բոսն.)
Страница на сайте ФИФА Archived 2018-06-01 at the Wayback Machine.(անգլ.)
Страница на сайте УЕФА(ռուս.)
Աղետ

Անվան այլ կիրառումների համար տե՛ս՝ Աղետ (այլ կիրառումներ)
Աղետ (հին հունարեն՝ καταστροφή «հեղաշրջում, գահավիժում, մահ»), պատահար է, որն առաջանում է բնական կամ տեխնածին արտակարգ իրավիճակների արդյունքում՝ իր հետ բերելով մարդկանց մահ կամ այս կամ այն օբյեկտի պատմության մեջ անուղղելի հետևանքներ։


== Աղետների դասակարգում ==
Ըստ օբյեկտների բարդության աստիճանի

Տիեզերական մարմինների աղետներ (գալակտիկաներ, աստղերի պայթյուն, մոլորակներ)
Երկրոլորտի աղետներ (Գլոբալ աղետներ)
երկրակեղևում (հրաբուխների ժայթքում, երկրաշարժեր)
ջրոլորտում (ցունամի, ջրհեղեղ, լճագիտական աղետ )
մթնոլորտում (օզոնային անցք)
մագնիտոսֆերայում
Աղետներ կենսոլորտում (առանձին տեսակի օրգանիզմների կտրուկ մահ, Կատաստրոֆիզմ
Սոցիալական աղետներ (հեղափոխություն, պատերազմ, ահաբեկչական գործողություն)
Տեխնածին աղետներ


== Տրանսպորտային աղետներ ==
Աղետներ խողովակաշարերում (Հոսք նախքան փլուզումը, կոնցեպցիա)
Աղետներ մարդկանց կյանքում
Սարքերի աղետներ (ավտոմեքենա, համակարգիչ, տիեզերական ապարատներ և այլն.)


== Բնական աղետների պատճառներ ==
Բախում տիեզերական մարմնի հետ
Արևի ակտիվության բարձրացում
Հրաբխային ակտիվություն
Երկրակեղևի սալերի շարժ
Շրջակա միջավայրի աղտոտում (Էկոլոգիական աղետ)


== Աղետների հետևանքների վերացում ==
Փրկարարական աշխատանքներ
Ենթակառուցվածքների վերականգնում
Ավերված օբյեկտների վերականգնում


== Գրականություն ==
Российский государственный педагогический университет имени А. И. Герцена, «Обеспечение жизнедеятельности людей в чрезвычайных ситуациях. Выпуск1: Чрезвычайные ситуации и их поражающие факторы». СПб., изд. «Образование», 1992.
Медицина катастроф. Учеб. пособие./ Под ред. проф. В. М. Рябочкина, проф. Г. И. Назаренко. - М., 1996. - 264с.


== Արտաքին հղումներ ==
Global Disaster Alerting Coordination System
Европейская инициатива по слежению за земными катастрофами из космоса Archived 2006-09-12 at the Wayback Machine.
Структура глобальной катастрофы
Коноваленко В. А. Катастрофы и люди
Медицина катастроф
Определяем координаты катастроф
Միհրան Մանասյան

Միհրան Ազատի Մանասյան (հունվարի 13, 1989(1989-01-13), Երևան, Հայկական ԽՍՀ, ԽՍՀՄ), հայ ֆուտբոլիստ, հարձակվող։


== Կենսագրություն ==
Միհրան Մանասյանը 2007 թվականին ընդգրկվել է «Փյունիկ» ակումբի կազմում։ 2010 թվականի առաջնության ավարտից հետո ստացել է ազատ գործակալի կարգավիճակ և որոշել տեղափոխվել այլ ակումբ, որովհետև վերջին ժամանակաշրջանում չէր ընդգրկվում թիմի կազմում։ Ֆուտբոլիստով հետաքրքրվել է «Ուլիս» ակումբը։ Որոշ բանակցություններից հետո Մանասյանն Ալբերտ Թադևոսյանի հետ երկամյա պայմանագիր է կնքել ակումբի հետ։ Սակայն «Ուլիսում» իրավիճակը չի փոխվել, և Մանասյանը նախկինի պես միայ դուրս է եկել փոխարինման։ Դրանով է պայմանավորված մեկ մրցաշրջանի ընթացքում անցկացրած խաղերի քիչ լինելը (յոթ հանդիպում)։ Առաջնության ավարտից հետո տեղեկություն է հայտնվել, որ Մանասյանն ավարտել է խաղացողի կարիերան առողջական վիճակի պատճառով։
2012 թվականի հունվարին Աբովյանում հիմնադրվել է «Քինգ Դելյուքս» ակումբը, և Մանասյանը ցանկություն է հայտնել հանդես գալ այդ ակումբում։ Ակումբի կազմում անցկացրած ստուգողական խաղերում Մանասյանը ցուցաբերել է ակտիվություն և արդյունավետություն։ Մեկ ամիս անց ակումբը պայմանագրեր է կնքել 20 ֆուտբոլիստների հետ, որոնց թվում էր նաև Մանասյանը։


== Ձեռքբերումներ ==
«Փյունիկ»Հայաստանի չեմպիոն (4) – 2007, 2008, 2009, 2010
Հայաստանի գավաթակիր (2) – 2009, 2010
Հայաստանի Սուպերգավաթի դափնեկիր (3) – 2007, 2008, 2010«Ուլիս»Հայաստանի չեմպիոն (1) – 2011«Ալաշկերտ»Հայաստանի չեմպիոն (1) – 2015/16


== Վիճակագրություն ==
2011 թվականի հոկտեմբերի 29-ի դրությամբ


== Ծանոթագրություններ ==


== Արտաքին հղումներ ==
Ֆուտբոլիստի էջը ՀՖՖ պաշտոնական կայքում (ռուս.)
Ֆուտբոլիստի էջը footballdatabase.eu կայքում (անգլ.)
Ֆուտբոլիստի էջը FootballFacts.ru կայքում
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Ֆուտբոլիստի էջը «Ալաշկերտ» ակումբի պաշտոնական կայքում Archived 2016-07-30 at the Wayback Machine.
Եվգենի Բայբուրդյան

Եվգենի Հարությունի Բայբուրդյան (սեպտեմբերի 6, 1898(1898-09-06), Նոր Նախիջևան, Ռոստովի շրջան, Դոնի զորքի մարզ, Ռուսական կայսրություն - սեպտեմբերի 7, 1941(1941-09-07)), հայ հնագետ-արևելագետ, հայագետ, կովկասագետ։


== Կենսագրություն ==
Ծնվել է 1898 թվականին Ռուսական կայսրության Նոր Նախիջևան քաղաքում (այժմ Դոնի Ռոստով քաղաքի մաս է կազմում)։
1918 թվականին ընդունվել է Դոնի համալսարանի ինժեներաֆիզիկական ֆակուլտետը, իսկ 1920 թվականին անցել է Դոնի հնագիտական ինստիտուտ։ 1922 թվականից եղել է Մոսկվայի պետական համալսարանի հասարակական գիտությունների ֆակուլտետի հնագիտական բաժնում, որը ավարտել է 1925 թվականին։
Պրոֆեսոր Վասիլի Գորոդցովի ղեկավարության տակ Կոստրոմայի, Վլադիմիրի և այլ մարզեր կազմակերպված հնագիտական արշավների մասնակից է։
1926 թվականից ԽՍՀՄ ԿԸԿ-ին կից ԽՍՀՄ Արևելքի ժողովուրդների էթնիկական և ազգային մշակույթների գիտահետազոտական ինստիտուտի (ռուս.՝ НИИЭНКНВ) կովկասյան բաժնի գերհաստիքային ասպիրանտ է։ Նույն թվականին Անդրկովկասում հնագիտական աշխատանքների անցկացման համար մեկնում է Հայաստան Հայկական ԽՍՀ թանգարանների հարցերով և հուշարձանների պահպանման բաժնի ենթակայության տակ։ Ապրել է Երևանում։ Եղել է Հայաստանի պետական թանգարանի և Հայաստանի հնությունների պահպանման կոմիտեի գիտական աշխատող։
1939 թվականի սեպտեմբերին Բորիս Պիոտրովսկու և Իգոր Դյակոնովի ղեկավարության ներքո մասնակցել է Կարմիր բլուրի պեղումներին։ Ենթարկվում է հալածանքների։ Շուտով ձերբակալվում է, իսկ նույն թվականի մայիսի 13-ին՝ գնդակահարվում։ Հետմահու արդարացվել է։


== Աշխատություններ ==
Псевдонеолитические поселения Армении // ПИМК. 1933. № 1/2. С. 39-42
Глиняные подставки из Армении // ПИДО. 1934. № 7/8. С. 170-172
Новые находки каменного века в Армении // СА. 1937. № 3. С. 206-208
По поводу древней керамики из Шреш-Блура // Там же. С. 209-213
Культовый очаг из раскопок Шингавитского поселения в 1936-1937 гг. // ВДИ. 1938. № 4. С. 255-259
Последовательность древнейших культур Армении на основании археологического материала 2011 г.// Ереван, Музей Истории Армении, редактор доктор исторических наук Р.С. Бадалян


== Գրականություն ==
Люди и судьбы. Биобиблиографический словарь востоковедов - жертв политического террора в советский период (1917-1991). Изд. подготовили Я. В. Васильков, М. Ю. Сорокина. СПб.։ Петербургское Востоковедение, 2003. 496 с. (Социальная история отечественной науки о Востоке)
Юрасов Д. Г. "О них вспоминаю всегда и везде..." // СБ. 1988. № 5. С. 66


== Ծանոթագրություններ ==
Խայաթ

Անվան այլ կիրառումների համար տե՛ս՝ Խայաթ (այլ կիրառումներ)Խայաթ, Սուքիաս Զահրիյան,(1854, Ալեքսանդրապոլ – մոտ 1930, Երևան), 19-րդ դարի հայ աշուղ։
Բուն անունը եղել է Սուքիաս Կարապետի Զահրիյան։ Գրել է մի շարք երգեր, վիպերգեր։ Նրա երգերի մի մասը լույս են տեսել 1889 թ.-ին՝ «Անձայն կիթառ» խորագրով։ Թուրքական լեզուններից հայերենի է վերածել «Քյոռ օղլու» հեքիաթի երեք տարբերակ։ Երգերից նմուշներ զետեղված են Գ. Թարվեդյանի «Հայ աշուղներ» ժողովածուում։


== Աղբյուրներ ==
Գաճաճ մոլորակ

Գաճաճ կամ թզուկ մոլորակներ, համաձայն Միջազգային աստղագիտական միության,  երկնային մարմին, որը՝

պտտվում է Արեգակի շուրջ ուղեծրով,
ունի բավարար զանգված, որպեսզի ձգողության ուժերի ազդեցության տակ պահպանվի հիդրոստատիկ հավասարակշռությունը և ունենա կլորին մոտ ձև,
չի հանդիսանում մոլորակի արբանյակ,
չի գերակայում իր ուղեծրի վրա (չի կարողանում մաքրել տարածությունը այլ մարմիններից)։«Գաճաճ մոլորակ» անվանումը ընդունվել է 2006 թվականին Արեգակի շուրջ պտտվող մարմինների դասակարգման շրջանակներում։ Մարմինները, որոնք բավականին մեծ են, որպեսզի կարողանան մաքրել իրենց ուղեծրերի շրջակայքը, սահմանվել են որպես մոլորակներ, իսկ ոչ բավարար մեծ մարմինները, որոնք դեռ չեն հասնում հիդրոստատիկ հավասարակշռության, որպես Արեգակնային համակարգի փոքր մարմիններ։
Գաճաճ մոլորակները միջանկյալ դիրք են գրավում այդ երկու կատեգորիաների միջև։
Այս սահմանումը մի կողմից հավանության արժանացավ, մյուս կողմից էլ քննադատության, և մինչ այժմ վիճարկվում է որոշ գիտնականների կողմից։
Միջազգային աստղագիտական միության կողմից պաշտոնապես ընդունված են հինգ գաճաճ մոլորակներ՝ Սերեսը, Պլուտոնը, Հոմեան, Մակեմակեն և Էրիսը, սակայն ենթադրվում է, որ ամենաքիչը 40 մինչ այժմ հայտնի մարմիններ պատկանում են այս խմբին։
Գիտնականների գնահատականներով՝ կարող են հայտնաբերվել մինչև 200 գաճաճ մոլորակներ Կոյպերի գոտում և մինչև 2000 գաճաճ մոլորակներ՝ այս գոտուց դուրս։


== Գաճաճ մոլորակների ցանկ ==
ՄԱՄ-ը պաշտոնապես անվանեց երեք մարմին, որոնք անմիջապես ստացան գաճաճ մոլորակի դասակարգում  - Սերեսը, Էրիսը և Պլուտոնը։ Ավելի ուշ գաճաճ մոլորակներ են անվանվել ևս երկու մարմին։ «Գաճաճ մոլորակ» անվանումը պետք է տարբերել «փոքր մոլորակ» անվանումից, որով անվանում են նաև աստերոիդները։

* Արժեքը Երկրի հետ համեմատված։


== Այլ թեկնածուներ ==
Բացի վերը նշվածներից, կան մի քանի մարմիններ, որոնք հավանաբար կարող են դասակարգվել որպես գաճաճ մոլորակներ։ Ստորև բերված աղյուսակում նշված են այն մարմինները, որոնց տրամագիծը մեծ է կամ հավանաբար մեծ է 750 կիլոմետրից՝


== Տես նաև ==
Հսկա մոլորակներ
Երկրային խմբի մոլորակներ
Մեզոմոլորակներ
Արեգակնային համակարգի փոքր մարմիններ
Տրանսնեպտունային մարմիններ


== Ծանոթություններ ==
Տողի պատմության և մշակույթի անշարժ հուշարձանների ցանկ (Հադրութի շրջան)

Այս հոդվածը ներկայացնում է Արցախի Հանրապետություն Հադրութի շրջանի Տող գյուղի պատմության և մշակույթի հուշարձանների ցանկը։ Ցանկում ներառված է ընդամենը 97 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Դուդուկներ (համույթ)

Դուդուկներ համույթ, ստեղծվել է 1998 թվականին ՀՀ վաստակավոր արտիստ Գեորգի Մինասովի կողմից։


== Գործունեություն ==
«Դուդուկներ» համույթը Գեորգի Մինասովի ղեկավարությամբ 2000 թվականին ձայնագրել է ձայներիզ, որտեղ ընդգրկված են Կոմիտասի, Մակար Եկմալյանի, Գ. Պահլավունու, Գրիգոր Նարեկացու ստեղծագործությունները։
Համույթի նվագացանկում են նաև Յոհան Սեբաստիան Բախի, Մոցարտի, Ջորջ Գերշվինի և այլ կոմպոզիտորների ստեղծագործություններ։ Համույթի անդամները բազմաժանր ստեղծագործությունները կատարում են Գեորգի Մինասովի ստեղծած դուդուկներով։
2006 թվականին համույթը համերգներ է ունեցել Կոստրոմայում, 2007 թվականին Պերմում մասնակցել է փառատոնի, 2008 թվականին համերգներով հանդես է եկել Բելգիայում, 2009 թվականին Մոսկվայում, Հռոմում և Բարսելոնայում։


== Մրցանակներ ==
2004 թվականին Կիևում կայացած վավերագրական ֆիլմերի միջազգային փառատոնում ներկայացված «Գրիգոր Նարեկացի. Հավերժական ժամ» ֆիլմն արժանացել է գլխավոր մրցանակի
2004 թվականին նկարահանված կանադահայ երգչուհի Իզաբել Բայրաքդարյանի «Երկար ճանապարհ դեպի տուն» ֆիլմում հնչող կոմիտասյան երեք երգերն ուղեկցվում են «Դուդուկներ» համույթի նվագակցությամբ
«Ոսկե ծիրան» միջազգային ֆիլմերի փառատոնում 2005 թվականին «Բաց երկնքի տակ» ֆիլմն արժանացել է գլխավոր մրցանակի, որտեղ հնչում են «Դուդուկներ» համույթի կատարումները։


== Դուդուկահարներ ==
Գեորգի Մինասով
Գեորգի Մինասով (կրտսեր)
Արտակ Ասատրյան
Տիգրան Ավետիսյան
Մանվել-Խոսրով Մնացականյան
Մհեր ՄնացականյանԽմբավար՝

Տատյանա Մինասյան


== Ծանոթագրություններ ==


== Արտաքին հղումներ ==
Պաշտոնական կայքը Archived 2015-08-01 at the Wayback Machine.
«Դուդուկներ» համույթ(չաշխատող հղում)
Pristin

Pristin (կորեերեն՝ 프리스틴, ոճավորվել է ինչպես PRISTIN, ավելի վաղ հայտնի էր ինչպես Pledis Girlz)՝ հարավկորեական աղջիկների խումբ, կազմավորված 2016 թվականին Pledis Entertainment-ի կողմից։ Մի քանի մասնակից հայտնվել են Produce 101 համերգում, իսկ Նայոնը և Կյոլկյոնը առաջնային ելույթը կատարել են I.O.I խմբում (պաշտոնապես կազմացրվել են 2017 թվականի հունվարի 31-ին)։ Խումբը բաղկացած է տաս մասնակցից՝ Նայոն, Ռոա,Յուհա, Ընու, Ռենա, Կյոլկյոն, Յեհանա, Սոնյոն, Սիյոն և Կայլա։


== Կարիերա ==


=== 2016: Նախապատրաստում դեբյուտին ===
2016 թվականի մարտի 23-ին Pledis Entertainment-ը հայտարարել են աղջիկների խմբի անվանումը՝ Pledis Girlz: Այդ նույն օրը Ընուն Seventeen խմբի անդամ Վերնոնի հետ թողարկել են «Sickness» սինգլը։ Մայիսի 14-ից սեպտեմբերի 10-ը նրանք անց էին կացնում շաբաթական համերգներեր, որոնցում Նայոնը և Կյոլկյոնը նույնպես հանդես էին գալիս, այդ ժամանակ առաջադիմող  I.O.I խմբում։ Հունիսի 27-ին թողարկվել էր «We» թվային սինգլը, գրված Ռոայի, Ընույի, Սոնյոնի և Սիյոնի կողմից, իսկ կոմպոզիտորները դարձան Ընուն և Սոնյոնը։ Հուլիսին Սոնյոնը դարձավ Girl Spirit շոույի մասնակից։
2017 թվականի հունվարի 6-ին խումբը անցկացրեց վերջին համերգը «BYE & HI», որպես Pledis Girlz, և հայտարարվեց նոր անվանումը՝ PRISTIN (պրիզմատիկը նշանակում է պայծառություն և մաքրություն, իսկ էլաստինը՝ անբասիր ամրություն)։


=== 2017:Դեբյուտ Hi! Pristin-ի հետ ===
Փետրվարին ցուցադրվել էին ամեն մի մասնակցի  նկար-տիզերները։ Մարտի 21-ին տեղի ունեցավ Hi! Pristin-ի դեբյուտային մինի-ալբոմի ռելիզը։


== Մասնակիցներ ==

		
		
		
		
		
		
		
		
		


== Ծանոթագրություններ ==
Պավլոգրադսկի շրջան

Պավլոգրադսկի շրջան (ռուս.՝ Павлоградский район), մունիցիպալ շրջան Ռուսաստանի Դաշնության Օմսկի մարզում։
Ստեղծվել է 1924 թվականին։ Վարչական կենտրոնը՝ Պավլոգրադկա։


== Աշխարհագրություն ==
Շրջանի տարածքի մակերեսը կազմում է 2500 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 20244 մարդ։ Բնակչության խտությունը կազմում էր 8,1 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Չելլե դի Սան Վիտո

Չելլե դի Սան Վիտո  (իտալերեն՝ Celle di San Vito), կոմունա Իտալիայում։ Գտնվում է Ապուլիա մարզում՝ Ֆոջա գավառում։ Բնակչությունը կազմում է 58575 մարդ, բնակչության խտությունը կազմում է 99 մարդ/կմ²։ Զբաղեցնում է 594 կմ² մակերես։ Փոստային ինդեքս՝ 71040, 71042, հեռախոսային կոդ՝ +39 0885։
Կոմունայի հովանավորն է Սուրբ Կույս Մարիամը (Madonna di Ripalta [it]): Տոնը նշվում է օգոստոսի 13-ին։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0885 410111
Էլեկտրոնային փոստ՝ urp@comune.cerignola.fg.it
Պաշտոնական կայք՝ http://www.comune.cerignola.fg.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Նուշաբե Ալասգերլի

Նուշաբե Ալասգար կըզը Հումմաթովա (Ալասգերլի) (ադրբ.՝ Nüşabə Ələsgər qızı Hümmətova (Nüşabə Ələsgərli), դեկտեմբերի 21, 1967(1967-12-21), Շաքի, Ադրբեջանական ԽՍՀ, ԽՍՀՄ), Ադրբեջանցի երգիչուհի և դերասանուհի, արվեստի գիտությունների և փիլիսոփայության դոկտոր, Ադրբեջանի Հանրապետության վաստակավոր արտիստ (2015):


== Կենսագրություն ==
Նուշաբե Ալասգերլին ծնվել է 1967 թվականի դեկտեմբերի 21-ին Շեկիում։ Նրա հայրը Հումմատով Ալասգարը բժիշկ էր, մայրը Հումմատովա Սոլմազը ՝ ուսուցիչ։ Սովորել է միջնակարգ դպրոցում 1974-1984 թվականներին։ 
1976 թվականին նա ընտանիքի հետ տեղափոխվել է Սումգայիթ։ Ուսումը շարունակել է Սումգայիթի թիվ 26 դպրոցում, միաժամանակ դաշնամուր է սովորել թիվ 3 երաժշտական ​​դպրոցում։ 
1982 թվականին 8-րդ դասարանն ավարտելուց հետո ընդունվել է Սոլթան Հաջիբեկովի անվան երաժշտական ​​քոլեջի երգչախմբի դիրիժորական բաժին։ 
1986 թվականին ավարտել է ​​քոլեջը և նույն թվականին ընդունվել է Ուզեյիր Հաջիբեկովի անվան Ադրբեջանի պետական ​​կոնսերվատորիայի երգչախմբային դիրիժորության ֆակուլտետ։ Դպրոցում, քոլջում և կոնսերվատորիայում նրա ուսուցիչը եղել է վաստակավոր արտիստ, դիրիժոր Ֆազիլ Ալիև։ 
Ամուսնացած է, ունի երկու երեխա։


== Գործողություն ==
Նուշաբե Ալասգարլին սկսել է իր կարիերան Ադրբեջանի երգի-պարի պետական ​​անսամբլում 1990 թվականին և այնտեղ աշխատել է երգչախմբում մինչև 1995 թվականը։ 
Գեղարվեստական ​​ղեկավարներ եղել են ժողովրդական արտիստ, պրոֆեսոր Ռամիզ Միրիշլին և արվեստի վաստակավոր գործիչ, դիրիժոր Զիյա Բագիրովը։ Այս համույթում աշխատելիս ՝ թե՛ որպես երգչախմբի անդամ, թե՛ որպես մենակատար, նա համերգներով հանդես է եկել արտասահմանյան շատ երկրներում ՝ Թուրքիայում, Եգիպտոսում, Նորվեգիայում, Շվեդիայում, Դանիայում, Գերմանիայում։ 
Երգի և պարի անսամբլում աշխատելիս նա նաև սկսել է իր մենակատար կարիերան։ Նա առաջին անգամ համերգ է տվել Ադրբեջանի պետական ​​ֆիլհարմոնիայի բեմում 1991 թվականին։ 1998 թվականին նա սկսել է աշխատել Ադրբեջանի հեռուստառադիոընկերությունում որպես մենակատար։ 
2011 թվականին նա սկսել է աշխատել որպես ուսուցիչ ՝ Ադրբեջանի մշակույթի և արվեստի պետական համալսարանում։


== Ծանոթագրություններ ==
Տոլոն (գյուղ, Չուրապչինսկի ուլուս)

Տոլոն (ռուս.՝ Толон, յակուտ.՝ Бахсы (Толоон)), գյուղ Ռուսաստանի Սախա-Յակուտիայի հանրապետության Չուրապչինսկի ուլուսի կազմում։
Բնակչությունը 2010 թվականին գրանցված տվյալներով կազմում էր 414 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խատիչկա

Խատիչկա (ռուս.՝ Хатычка), գյուղ Ռուսաստանի, Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 66 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քասթամոնու

Կաստամոնու (թուրքերեն՝ Kastamonu, հուն․՝ Κασταμόνου), քաղաք և շրջան հյուսիսային Թուրքիայում, իլա Կաստամոնու վարչական կենտրոն։ Մինչև 14-րդ դարը կրում էր հունական Կաստամոն անունը։ 2000 թվականի մարդահամարի համաձայն  քաղաքում ապրում է 64 606 մարդ։


== Պատմություն ==
Կաստամոնուն հիմնադրվել Մ.թ.ա. 18-րդ դարում։ Անտիկ շրջանում կրել է Տիմոնիոն (հին հունարեն՝ Τιμόνιον) անունը։ Մ.թ.ա. 1-ին դարում նվաճվել է Հռոմի կողմից, իսկ հետո մտել է Բյուզանդական կայսրության մեջ։ 1070-ական թվականներին ինչպես Փոքր Ասիայի քաղաքների մեծամասնությունը, այնպես էլ Կաստամոնը նվաճվել է թուրք սելջուկների կողմից։ Միայն կես դար անց Բյուզանդիան կրկին 1133 թվականին վերադարձնում է  քաղաքը՝ կայսր Հովհաննես II Կոմնենոսի օրոք։ 13-րդ դարի սկզբին, Բյուզանդական կայսրության անկման պատճառով, քաղաքը կրկին նվաճվում է սելջուկների կողմից։ 13-րդ դարի առաջին տասնամյակում ինչպես ամբողջ Պափլոգոնիան, այն նույնպես դառնում է պատերազմի թատերաբեմ նիկիացիների, սելջուկների և Տրապիզոնի միջև։
14-րդ դարից սկսած Կաստամոնուն դառնում է ոչ մեծ թուրքական Ջանդար էմիրության կենտրոնը, որը արդեն 15-րդ դարի վերջին նվաճում է Օսմանյան կայսրությունը, իսկ հետո Լենկթեմուրը, և 15-րդ դարում կրկին անցնում է Օսմանյան կայսրության տիրապետության տակ։


== Կրթություն ==
Գործում է Կաստամոնու համալսարանը (հիմնադրված 2006 թվականին)։


== Տնտեսություն ==
20-րդ դարի սկզբին, Կաստամոնուի տարածքից նիկելի հանքաքար են արդյունահանել։


== Կլիման ==
Կաստամոնուն ունի խոնավ ցամաքային կլիմա, ունի սառը ձմեռ և տաք ամառ։ Միջին տարեկան տեղումների քանակը հավասարաչափ բաշխվում է ամբողջ տարվա ընթացքում, ընդ որում գարունը խոնավ սեզոնն է։


== Պատկերասրահ ==

		
		
		
		
		


== Տես նաև ==
Պափլոգոնիա


== Ծանոթագրություններ ==


== Արտաքին հղումներ ==
Сайт Кастамону
Фотографии Кастамону
Մարմարե պալատ (Թեհրան)

Մարմարե պալատ (պարսկերեն՝ کاخ مرمر‎‎, Kākh-e Marmar), Իրանի մայրաքաղաք Թեհրանում գտնվող պատմական շենքերից և թագավորական բնակավայրերից մեկը։ Գտնվում է քաղաքի կենտրոնում։


== Պատմություն ==

Մարմարե պալատը կառուցվել է 1934-1937 թվականներին։ Նախագծվել է Ռեզա շահ Փահլավիի հրամանով ֆրանսիացի ճարտարագետ Ջոզեֆ Լեոնի և Իրանի ճարտարապետ Ֆաթ'հոլլահ Ֆիրդովսի կողմից։ Սկզբնականում պալատը կառուցվել է պաշտոնական գործառույթներ ու ընդունելություններ իրականացնելու համար։
Այնտեղ բնակվել է Ռեզա Շահ Փահլավին, ապա նրա որդին՝ Մոհամմադ Ռեզա Փահլավիին։ Մինչև 1941 թվականը՝ շահի աքսորումը, Ռեզա Փահլավին ու իր չորրորդ կինը՝ Էսմեթ Դովլաթշահին, իրենց հինգ երեխաների հետ ապրում էին Մարմարյա պալատում։ Ռեզա շահ Փահլավին 1941 թվականի սեպտեմբերին պալատում ստորագրել է իր հրաժարական նամակը։
Մոհամմադ Ռեզա Փահլավի օրոք պալատում տեղի են ունեցել նշանակալի իրադարձություններ։ Մարմարե պալատը Գոլեսթանիի հետ միասին համարվում են նրա կարևոր պալատներից մեկը։ Պալատում տեղի են ունեցել Շահի երեք ամուսնության արարողությունները։ 1939 թվականին Պալատում կայացել է Մոհամմադ Ռեզա Փահլավիի և նրա առաջին կնոջ՝ եգիպտացի արքայադուստր Ֆավզիա Ֆուադի  իրանական հարսանեկան արարողությունը։ Մինչև 1945 թվականը՝ նրանց ամուսնալուծությունը, նրանք բնակվում էին այնտեղ։
1950 թվականի հոկտեմբերին պալատում տեղի ունեցավ Մոհամմադ Ռեզա Փահլավիի և նրա երկրորդ կնոջ՝ Սորաիա Իսֆանդիյարի Բախտիարիի, նշանադրության արարողությունը, իսկ 1951 թվականին՝ հարսանեկան արարողությունը։ Պալատում է տեղի ունեցել նաև Մոհամմադ Ռեզա Փահլավիի և իր երրորդ կնոջ՝ Ֆարահ Դիբայի նշանադրությունն ու ամուսնությունը։ Բացի այդ, Մարմարյա պալատում է կազմակերպվել Մոհամմադ Ռեզայի 48-ամյակի խնջույքը։
Այս իրադարձություններից բացի, Մարմարյա պալատում 1965 թվականի ապրիլի 10-ին մի իրանացի զինվորի կողմից իրագործվել է Մոհամմադ Ռեզա Փահլավիի մահափորցը։ Այս իրադարձությունից հետո պալատն այլևս չէր գործածվում, և 1970 թվականին վերածվում է թանգարանի։


== Ոճ ==

Մարմարյա պալատի նախագծումը նախապես մշակվել է Օստադ Ջաֆար Խանի կողմից։ Սակայն վերջնական ուրվագիծը նախագծել է Օստադ Հայդար Խանը։ Պալատի ընդհանուր ճարտարապետական ոճը էկլեկտիկ է։ Դրանում միավորված են արևելյան, Ղաջարիների և արևմտյան ճարտարապետական առանձնահատկություններ։
Պալատը շրջապատված է պարտեզով։ Պալատի արտաքին մակերեսը պատված է սպիտակ մարմարով։ Պալատի քարե մուտքի մոտ կանգնեցրած են Աքեմենյան պետության երկու զինվորների արձանները, որոնք արտացոլում են էկլեկտիկ ճարտարապետական ոճը։ Այս արձանների հեղինակն է իրանական արվեստագետ Ջաֆար Խանը։ Պալատն ունի այլ դարպասներ, որոնք կառուցվել են տարբեր գավառների արհեստավորների կողմից։ Պալատը ծածկված է հսկայական գմբեթով, որը Սպահանում գտնվող Շեյխ Լոթֆոլայի մզկիթի կրկնօրինակն է։ Գմբեթը ծածկված է «արաբեսկյան» սալիկներով։


== Ներկայում ==
1979 թվականի Իսլամական հեղափոխությունից հետո, մինչև 1981 թվականը պալատ եղել է թանգարան։ Ապա այն տրվել է Majma' Taškhīs Maṣlaḥat Nezām վարչական կառույցի։ Այն բոլոր պատմական նմուշները, որոնք օգտագործվել են պալատում, ներառյալ՝ կահույքը, ցուցադրվում է Թեհրանի դեկորատիվ արվեստի թանգարանում։


== Ծանոթագրություններ ==
Ասադ Մուֆլահ Դաղիր

Ասադ Մուֆլահ Դաղիր (1886 - 1958), արաբ հասարակական գործիչ, լրագրող։
Աշխատակցել է եգիպտոսի «Ալ Ահրամ» թերթին, ղեկավարել դրա միջազգային բաժինը։ 1944 թվականին, Արաբական երկրների լիգայի ստեղծումից հետո, դարձել է լիգայի գլխավոր քարտուղարության մամուլի գործերի պատասխանատուն։
Պատմամշակութային բնույթի գրքերի հեղինակ է։ «Արաբական ապստամբությունը» (1989) գրքում քննարկել է արաբա-թուրքական հակամարտության պատճառներն ու բնույթը, թուրքական լծի դեմ, 1916 թվականի արաբական ապստամբության տարբեր խնդիրներ, ինչպես նաև Հայկական հարցը՝ Արևելյան հարցի շրջանակներում։
Վերլուծելով թուրքական կառավարության հակահայկական քաղաքականությունը՝ լուսաբանել է 1894-1896 թվականի հայկական կոտորածները Սասունում, Մուշում, Կոստանդնուպոլսում և այլուր, 1909 թվականի Ադանայի կոտորածները։ Այդ քաղաքականության ներքին դրդապատճառները բացատրելիս Դաղիրը ելնում է Թուրքիայի մեծ վեզիր Սայիդ Հալիմի այն հայտարարությունից, թե Հայկական հարցն անհնար է լուծել առանց հայերին վերացնելու։ Դաղիրը միաժամանակ մերկացնում է մեծ տերությունների երկդիմի քաղաքականությունն ու դիվանագիտական խաղերը Հայկական հարցում։ Ըստ Դաղիրի, Հայկական հարցը առաջին աշխարհամարտի պատճառներից մեկն էր, իսկ պատերազմը արևելյան հարցը և դրա բաղադրատարրերը վերջնականապես լուծեց ռասայական հիմքի վրա։
Լոտցորաի

Լոտցորաի(իտալերեն՝ Lotzorai), կոմունա Իտալիայում, գտնվում է Սարդինիա մարզի Օլիաստրա գավառում։
Բնակչությունը 2151 մարդ (2001 թվականի տվյալներով), բնակչության խտությունը 127,67 կմ²։ Զբաղեցնում է 16,84 կմ² տարածք։ Փոստային ինդեքս՝ 8040։ Հեռախոսային կոդ՝ 0782։
(7982) 1979 MX5

(7982) 1979 MX5, աստերոիդ աստերոիդների հիմնական գոտում։ Հայտնաբերվել է 1979 թվականի հունիսի 25-ին Էլեանորա Հելինի և Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,279767 ա. մ., առավելագույնը մոտենում է 2,0507 ա. մ. հեռավորության վրա և հեռանում 2,5089 ա. մ.։ Արեգակի շուրջ մեկ ամբողջական պտույտ է կատարում 1257,29 երկրային օրվա ընթացքում, իր ուղեծրով շարժվելով միջինում 0,286331 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,46° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7982) 1979 MX5 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նուրմա (Օբնորայի վտակ)

Նուրմա (ռուս.՝ Нурма), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Օբնորա գետի ձախ ափում՝ 121 կմ հեռավորության վրա։ Գետի երկարությունը 33 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կոստրոմա գետն է։։ Գետի գետային ավազանը՝ Վերին Վոլգայից մինչև Կույբիշևի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300112110000012755
Հիդրոլոգիական ուսումնասիրությունների կոդը - 110001275
Ավազանի կոդը - 08.01.03.001
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պոչոտնոե

Պոչոտնոե (ուկրաիներեն՝ Почетне, Ղրիմի թաթարերեն՝ Tuzla), գյուղ Ուկրաինայի Ղրիմի Ինքնավար Հանրապետության Կրասնոպերեկոպսկի շրջանում։
2001 թվականի տվյալներով Պոչոտնոե գյուղում բնակվում էր 1 497 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դեդփուլ (այլ կիրառումներ)

Դեդփուլ, կարող է վերաբերել՝

Դեդփուլ - հորինված կերպար, «Marvel Comics» հրատարակության անտիհերոս
Դեդփուլ - ամերիկացի ռեժիսոր Թիմ Միլլերի կատակերգական, ֆանտաստիկ մարտաֆիլմը


== Տես նաև ==
Դեդփուլ 2 - 2018 թվականի հունիսի 1-ի թողարկվելիք ֆիլմ
Սուսանինո (գյուղ, Պերվոմայսկի շրջան)

Սուսանինո (ուկրաիներեն՝ Сусаніне, Ղրիմի թաթարերեն՝ Büyük Buzav), գյուղ Ուկրաինայի Ղրիմի Ինքնավար Հանրապետության Պերվոմայսկի շրջանում։ Բնակավայրը նախկինում նաև անվանվել է Բիյուկ-Բուզավ։
2001 թվականի տվյալներով Սուսանինո գյուղում բնակվում էր 965 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուրյուպինո (գյուղ, Սաֆոնովսկի շրջան)

Անվան այլ կիրառումների համար տե՛ս՝ ՈւրյուպինոՈւրյուպինո (ռուս.՝ Урюпино), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օցա (գյուղ, Լասվա շրջան)

Օցա (էստ․՝ Otsa), գյուղ Էստոնիայի Վիրումաա նահանգի Լասվա շրջանում։
2011 թվականի տվյալներով գյուղում բնակվում էր 115 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բերնարդ Մանդևիլ

Բերնարդ Մանդևիլ կամ Բերնարդ դե Մանդևիլ (անգլ.՝ Bernard de Mandeville, նոյեմբերի 15, 1670(1670-11-15), Ռոտերդամ, Հարավային Հոլանդիա, Նիդերլանդներ - հունվարի 21, 1733(1733-01-21), Հակնի, Մեծ Լոնդոն, Անգլիա, Մեծ Բրիտանիայի թագավորություն), եղել է անգլո-հոլանդացի փիլիսոփա, երգիծաբան։ Ծնվել է Ռոտերդամում՝ Նիդերլանդներում,  հայրը եղել է նշանավոր ֆիզիկոս։ Կյանքի մեծ մասն անցկացրել է Անգլիայում և գործածել է անգլերենը իր հրատարակված աշխատանքների մեծ մասի  համար։ Նա նշանավոր է դարձել իր Առակ մեղուների մասին գրքով։


== Առակ մեղուների մասին ==

Գիրքը սուր երգիծանք է՝ ուղղված այդ ժամանակի հասարակության դեմ։ Այդտեղ նկարագրվում է մի փեթակի կյանքը, ուր ծաղկում են արատները, և յուրաքանչյուր բնակիչ հոգ է տանում միայն իր շահերի համար։ Մեղուներին զսպելու համար Յուպիտերը նրանց բոլորին դարձնում է ազնիվ։ Դա հասցնում է փեթակի սնանկացմանը։ Հեղինակն այլաբանական ձևով այն է ուզում ասել, որ մարդկային արատներն անխուսափելի են, որ մարդկանց բացասական հատկությունները պայման են ամբողջության մեջ վերցրած հասարակության զարգացման համար, իսկ էգոիզմը անհատական ու հասարակական կատարելագործման թաքնված զսպանակն է։ Մանդևիլն առաջինն է արտահայտել հետագայում Հեգելի կողմից զարգացրած այն գաղափարը, որ սոցիալական անհավասարության պայմաններում չարն անխուսափելի և նույնիսկ օգտակար է։ Մի գաղափար, որ ուղղված է Շեֆթոբերիի հայացքների դեմ։
Մարքսը բարձր է գնահատում Մանդևիլի ծառայությունները` նրան համարելով ազնիվ մարդ ու պայծառ գլուխ։


== Ծանոթագրություններ ==


== Արտաքին հղումներ ==
https://www.youtube.com/watch?v=vsBIfIuP-Jg
Project Bernard Mandeville – in Dutch, but with some English translations and many biographical details.
Bernard Mandeville – Internet Encyclopedia of Philosophy article by Peggy Vandenberg & Abigail DeHart.
Summary of his life.  Includes a link to the 1705 poem The Grumbling Hive
Entry in the Literary Encyclopedia
The thoughts of Bernard Mandeville, website by Oldmaster Archived 2016-01-07 at the Wayback Machine.
Included in a History of Vegetarianism
[1] A scholarly bibliography by Charles W. A. Prior.
[2] Several downloads of works by Mandeville, including The Fable of the Bees
[3] Archived 2006-05-10 at the Wayback Machine. Text of The Fable of the Bees, plus Mandeville on 'Moral Virtue'.
https://www.youtube.com/watch?v=wiXQLkebk0A
https://www.youtube.com/watch?v=QBAA-8pRq0M
Վենդել (ֆուտբոլիստ)

Վենդել Նասիմենտո Բորժես (պորտ.՝ Wendell Nascimento Borges, հուլիսի 20, 1993, Ֆորտալեզա, Բրազիլիա), բրազիլացի ֆուտբոլիստ, եզրային պաշտպան Հանդես է գալիս գերմանական «Բայեր Լևերկուզեն»-ի և Բրազիլիայի ազգային հավաքականի կազմում։


== Ակումբային կարիերա ==
2014 թվականի փետրվարի 27-ին Վենդելը 5 տարով պայմանագիր է կնքել գերմանական «Բայեր 04»-ի հետ։
Թիմի կազմում իր նորամուտը Վենդելը նշել է օգոստոսի 15-ին՝ Գերմանիայի գավաթի խաղարկության շրջանակներում կայացած Վալդալգեսհայմի «Ալեմանիա»-ի դեմ խաղում։ Բունդեսլիգայի շրջանակներում իր դեբյուտը Վենդելը նշել է սեպտեմբերի 21-ին՝ «Վոլֆսբուրգ»-ի դեմ խաղում։
Թիմի կազմում իր առաջին գոլը Վենդելը խփել է 2015 թվականի մարտի 13-ին՝ «Շթութգարթ»-ի դեմ խաղում, որն ավարտվել է 4-0 հաշվով։


== Միջազգային կարիերա ==
2014 թվականին Բրազիլիաի Մ20 հավաքականի կազմում Վենդելը մասնակցել է Տուլոնի մրցաշարին և դարձել հաղթող։


== Ձեռքբերումներ ==
Տուլոնի մրցաշարի հաղթող - 2014


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Ալեքսանդր Բոգոմոլեց

Ալեքսանդր Ալեքսանդրովիչ Բոգոմոլեց (մայիսի 12 (24), 1881, Կիև, Կիևի նահանգ, Ռուսական կայսրություն - հուլիսի 19, 1946(1946-07-19), Կիև, Ուկրաինական ԽՍՀ, ԽՍՀՄ), ռուս խորհրդային ախտաբան-ֆիզիոլոգ։ ԽՍՀՄ ԳԱ ակադեմիկոս (1932), փոխնախագահ (1942), Ուկրաինական ԽՍՀ ԳԱ (1929), ԲԽՍՀ ԳԱ (1939), ԽՍՀՄ ԲԳԱ ակադեմիկոս (1944), Վրացական ԽՍՀ ԳԱ պատվավոր անդամ (1944), ՌԽՖՍՀ գիտության վաստակավոր գործիչ (1935), խորհրդային աշխատանքի հերոս (1944)։ 1906 թվականին ավարտել է Օդեսայի համալսարանը։ Բոգոմոլեցի աշխատանքները նվիրված են ախտաբանական ֆիզիոլոգիայի, էնդոկրինոլոգիայի, արյան փոխներարկման, ուռուցքաբանության, ծերաբուժության և ծերաբանության տարբեր հարցերին։


== Ծանոթագրություններ ==
Բոդնարովկա (գյուղ, Չեմերովեցի շրջան)

Անվան այլ կիրառումների համար տե՛ս՝ ԲոդնարովկաԲոդնարովկա (ուկրաիներեն՝ Боднарівка), գյուղ Ուկրաինայի Խմելնիցկիի մարզի Չեմերովեցի շրջանում։
2001 թվականի տվյալներով Բոդնարովկա գյուղում բնակվում էր 494 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալբերտո Բլեստ Գանա

Ալբերտո Բլեստ Գանա  (իսպ.՝ Alberto Blest Gana, մայիսի 4, 1830(1830-05-04), Սանտյագո, Չիլի - նոյեմբերի 9, 1920(1920-11-09), Փարիզ), չիլիացի գրող, Լատինական Ամերիկայի երկրների գրականության մեջ քննադատական ռեալիզմի հիմնադիրը։


== Կենսագրություն ==
Կրթությամբ ինժեներ։ Սկզբում հարել է ռոմանտիզմին («Խաբեություններ և հիասթափություններ», 1855, «Առաջին սերը», 1858, «Ընտանիքի հայրը», 1858)։ Բալզակի ազդեցությամբ անցել է քննադատական ռեալիզմին՝ «Թվաբանություն սիրո մեջ» (1860), «Մարտին Ռիվաս» (1862)։ Այդ երկերում քննադատել է բուրժ․ իրականությունը՝ ստեղծելով Չիլիին յուրահատուկ «մարդկային կատակերգություն»։ Հետագա շրջանի սոցիալ–հոգեբանական և սատիրական վեպերում՝ «Օտար հողի վրա» (1904), «Հիմար էստերոն» (1909), արտահայտված են իրականության նկատմամբ հեղինակի հոռետեսական տրամադրությունները։ «Ռեկոնկիստայի դարաշրջանում» (1897) պատմավեպը պատկերում է Չիլիի ժողովրդի ազգային–ազատագրական պայքարը։


== Ծանոթագրություններ ==
Ավելուի

Ավելուի (ֆր.՝  Aveluy), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 513 մարդ, բնակչության խտությունը` 77.26 մարդ/կմ²։ Բնակավայրը զբաղեցնում է 6.64 կմ² տարածք։


== Աշխարհագրություն ==
Գտնվում է Փարիզ քաղաքից 135 կմ հյուսիս, Ամյեն քաղաքից 30 կմ հյուսիս-արևելք։


== Բնակչություն ==


== Տնտեսություն ==
2010 թվականին կար 311 աշխատունակ (15-64 տարեկան) բնակիչ, որոնցից ակտիվ էին 218-ը, իսկ ոչ ակտիվները` 93։ Ակտիվության ցուցանիշը կազմում է 70,1 %։ 218 աշխատունակ մարդկանցից աշխատել է 201 անձ (114 տղամարդ և 87 կին)։ Գործազուրկ են եղել 17 անձ (6 տղամարդ և 11 կին)։ 93 անաշխատունակներից 29 եղել են աշակերտներ կամ ուսանողներ, 37-ը` թոշակառուներ, իսկ 27-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==